Des de quan no es reunia la comissió?
La comissió bilateral d'infrastructures entre la Generalitat i el govern espanyol, que no es reunia des del 2007, ha acabat sense acord. El conseller de Territori i Sostenibilitat, Damià Calvet, ha explicat després de la reunió amb el secretari d'estat d'Infrastructures, Transport i Habitatge, Pedro Saura, que només han decidit d'impulsar un grup de treball per a determinar el mètode de pagament de 200 milions d'euros que l'estat espanyol deu a Catalunya procedents de la disposició addicional tercera de l'Estatut. La comissió d'afers econòmics i fiscals va acordar que aquests 200 milions es pagarien el 2019, però encara no s'ha concretat com. El deute de l'estat amb Catalunya de la disposició addicional tercera de l'Estatut han estat un dels greuges que ha denunciat la Generalitat els últims anys. S'estableix que el govern espanyol ha de compensar el dèficit d'inversió en infrastructures respecte al pes de Catalunya en el PIB estatal. Entre el 2007 i el 2013, l'estat espanyol només ha pagat 335 milions corresponents al primer any.
2007